
Új trend, avagy vissza a gyökerekhez - Női fürdők nyomában

Kulcsszavak: női fürdő; turizmus; hagyomány; innováció; egészségturizmus
A fürdőzés és egészségmegőrzés évszázadok óta kiemelendően fontos szerepet tölt be az emberek életében. A nők szerepe ebben a témában vitathatatlan. A női fürdőzés története az egyik legizgalmasabb és legsokszínűbb történelmi események közé tartozik. 
Bemutatom a fürdőzés történetét, erősen reflektálva arra, hogy a különféle kultúrákban már az ókorban megjelent a nemenként szeparált fürdőzés. A történelmi sokszínűség megismerésével információkat kaphatunk a különböző korok és kultúrák szokásiról, fürdőzési és relaxálási trendjeiről is. Megtudhatjuk, hogy mennyivel máshogy használták a közösségi fürdőket az Iszlám világban, mint Japánban vagy az ókori nagy birodalmakban.

A történeti kitekintés után jógyakorlatokat mutatok be, a világon és hazánkban már működő női fürdőkről, illetve szeparált pihenési lehetőségekről. Külföldön egyre inkább elterjedt már ez a trend, illetve ismét megjelentek a hagyományos fürdőkre hajazó, de már modernebb kivitelezésű fürdők is, ahol a férfiak és a nők egymástól elválasztva pihenhetnek.
Készítettem egy fürdőlátogatási motivációs mátrixot, amely alapján felmérhető, hogy mely tényezők alapján választanak fürdőt legszívesebben az emberek. 

Kérdőíves megkérdezéssel felmértem a magyar nők egy részének véleményét azzal kapcsolatban, hogy hogyan vélekednek a külföldön már egyre nagyobb trendként elterjedő női fürdőkről, és a női órákról egy koedukált fürdőben. Szeretném, hogy a későbbiekben ez a trend egyre népszerűbb legyen Magyarországon is. 



